REPUBLIKA SRPSKA

OPŠTINA UGLjEVIK

NAČELNIK OPŠTINE

Broj : 02/6-404-29/24

Datum, 15.04.2024.godine

Na osnovu člana 82.stav 3. Zakona o lokalnoj samoupravi (,,Službeni glasnik RS“, broj: 97/16), člana 69.stav 1. tačka b), a u vezi stava 2. tačka a), člana 70. stav 1. i 4. Zakona o javnim nabavkama BiH („Sl. glasnik BiH“, broj 39/14, 59/22 ) i prijedloga Komisija za otvaranje, pregled, ocjenu i upoređivanje ponuda, Načelnik Opštine Ugljevik, donosi sljedeću

O D L U K U

o poništenju postupka javne nabavke

Član 1.

Poništava se postupak javne nabavke usluga medijskog informisanja, praćenja aktivnosti na području Opštine Ugljevik, a u skladu sa članom 69.stav 1. tačka b) a u vezi stava 2. tačka a) Zakona o javnim nabavkama („Sl. glasnik BiH“, broj 39/14, 59/22), jer nije dostavljena nijedna ponuda u određenom krajnjem roku.

 Član 2.

Ova Odluka stupa na snagu danom donošenja i ista će se objaviti na veb stranici www.opstinaugljevik.net, u skladu sa članom 70. stav 6. Zakona o javnim nabavkama.

O b r a z l o ž e nj e

Postupak javne nabavke usluga medijskog informisanja, praćenja aktivnosti na području Opštine Ugljevik, pokrenut je Odlukom o pokretanju postupka javne nabavke broj 02/6-404-29/24 od 29.03.2024.godine.

Javna nabavka je sprovedena putem Poziva za dostavljanje ponuda za javnu nabavku usluga iz Aneksa II ZJN. Obavještenje o nabavci pod brojem 894-9-2-4-22-33/24 objavljen na portalu javnih nabavki dana 01.04.2024.godine.

Na osnovu preporuke Komisije za realizaciju Odluke o pokretanju postupka javne nabavke broj: 02/6-404-29/24, poništava se postupak javne nabavke, jer nije dostavljena nijedna ponuda u određenom krajnjem roku.

Iz navedenih razloga, postupak javne nabavke poništava se u skladu sa članom 69.stav 1. tačka b) a u vezi stava 2. tačka a) Zakona o javnim nabavkama (“Službeni glasnik BiH”, broj: 39/14, 59/22).

U postupku je utvrđeno da je komisija u svemu pravilno postupila te da je preporuka o poništenju postupka javne nabavke data u skladu sa Zakonom o javnim nabavkama, podzakonskim i internim aktima i tenderskom dokumentacijom.

Ugovorni organ je prihvatio u cjelosti prijedlog Komisije, te je odlučeno kao u dispozitivu.

POUKA O PRAVNOM LIJEKU:

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se podnosi putem ovog ugovornog organa u dovoljnom broju primjeraka, a koji ne može biti manji od tri, kako bi mogla biti uručena izabranom ponuđaču, kao i drugim strankama u postupku, direktno na protokol ugovornog organa u šalter salu Opštinske uprave Opštine Ugljevik ili preporučenom pošiljkom.

Odsjek za javne nabavke,

 investicije i nadzor NAČELNIK OPŠTINE

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 Miroslav Mirković, dipl.inž. Vasilije Perić, dipl.ecc.

Dostavljeno:

1.u spis i

2.Odsjeku za poslove skupštine i ljudske resurse na objavu.-